Република Србија

Општинска управа

Служба за буџет, финансије

и пореску администрацију

Број:400-435/23-IV/01

19.05.2023.године

ГАЏИН ХАН

ОПШТИНСКОМ ВЕЋУ

ОПШТИНЕ ГАЏИН ХАН

На основу члана 69. став 2. и 4. Закона о буџетском систему (,,Сл. гл. РС” бр.54/2009,73/2010,101/2010,101/2011,93/2012,62/2013,63/2013,108/2013,142/2014,

68/2015,103/2015,99/2016,103/2017,113/2017, 95/2018, 31/2019, 72/2019, 149/2020, 118/2021 и 138/2022), члана 11. Одлуке о првом ребалансу буџета општине Гаџин Хан за 2023. годину (,,Службени лист града Ниша, број 122/2022,34/2023) и захтева Општинске управе општине Гаџин Хан број 400-434/23-IV од 19.05.2023.године, начелник општинске управе испред Службе за буџет, финансије и пореску администрацију даје

**П Р Е Д Л О Г**

**О УПОТРЕБИ СРЕДСТАВА ТЕКУЋЕ БУЏЕТСКЕ РЕЗЕРВЕ**

1. Из средстава утврђених Одлуком о првом ребалансу буџета општине Гаџин Хан за 2023. годину (“Службени лист града Ниша” број 122/2022,34/2023):

**Раздео 5**

**Програм 15 – Локална самоуправа**

**0602- 0009 – Текућа буџетска резерва**

**Функција 130 - Опште услуге**

**Позиција 58.**

**Економска класификација 499000 - Средства резерве,**

**ОДОБРИТИ** средства у износу од **160.000,00** динара (стошездесетхиљадединара) Општинској управи општине Гаџин Хан за покриће трошкова извршења. Одлуком о буџету општине Гаџин Хан за 2023. годину нису предвиђена довољна средства за ове намене.

:

1. Средства из тачке 1. овог предлога распоредити у оквиру:

**Раздео 5**

**Програм 15 – ЛОКАЛНА САМОУПРАВА**

**Програмска активност 0602-0001 – Функционисање локалне самоуправе и градских општина**

**Функционална класификација 130 – Опште услуге**

**Позиција 51**

**Економска класификација 483111 – Новчане казне и пенали по решењу судова**

3. Средства ће се исплатити са рачуна извршења буџета број

840-156640-76.

Образложење­­­­­­­­­­­­­­­­

Средства текуће буџетске резерве користе се у складу са Законом о буџетском систему за непланиране сврхе за које нису утврђене апропријације или за сврхе за које се у току године покаже да апропријације нису биле довољне. Сагледавањем планираних и извршених средстава буџета, Образложења Одлуке о првом ребалансу буџета општине Гаџин Хан за 2023. годину и финансијског плана Општинске управе утврђено је да на економској класификацији 483111- Новчане казне и пенали по решењу судова нису планирана довољна средства за трошкове извршења.

Решењем о извршењу број **ИИ 215/23** од 20.04.2023.године одређено је извршење на основу извршне Пресуде Основног суда у Нишу број 40 П739/2022 од 25.01.2023.године према извршном дужнику Општини Гаџин Хан. На рачуну извршења буџета Општине Гаџин Хан спроведена је принудна наплата од стране јавног извршитеља Милана Николића 25.04.2023.године. Принудна наплата спроведена је у укупном износу од 110.275,44 динара. Од овог износа **105.004,00** динара су трошкови који се књиже на економској класификацији **483111** и односе се на трошкове парничног поступка и трошкове извршења. По одлуци о првом ребалансу буџета за 2023.годину на овој економској класификацији расположива средства износе 97.225,19 динара, како је обавеза 105.004,00 динара потребно је из текуће буџетске резерве издвојити износ од **7.778,81** динара да би се спровела потребна књижења. Износ од 5.271,44 динара је на име главног дуга са обрачунатом каматом од 25.01.2023.године до дана исплате који се књижи на економској класификацији 485119. Главни дуг односи се на новчану накнаду на име накнаде за фактичко заузеће на кп.бр 1758 КО Горње Драговље - својина тужиоца ( Небојша Раденковић из Ниша).

Решењем о извршењу број **ИИ 748/23** од 12.05.2023.године одређено је извршење на основу извршне Пресуде Основног суда у Нишу број 10П 6008/20 од 15.08.2022.године према извршном дужнику Општини Гаџин Хан. На рачуну извршења буџета Општине Гаџин Хан спроведена је принудна наплата од стране јавног извршитеља Жарка Димитријевића 16.05.2023.године. Принудна наплата спроведена је у укупном износу од 218.136,15 динара. Од овог износа **151.735,02** динара су трошкови који се књиже на економској класификацији **483111** и односе се на трошкове парничног поступка и трошкове извршења. Износ од 66.401,13 динара је на име главног дуга са обрачунатом каматом од 15.08.2022.године до дана исплате који се књижи на економској класификацији 485119. Главни дуг односи се на новчану накнаду за заузеће 14м2 на кп.бр.2316 и 37 м2 на кп.бр.2338 КО Мали Крчимир - својина тужиоца (Десимир Јанковић из М.Крчимира).

За трошкове за надокнаду главног дуга постоје обезбеђена средства у Одлуци о првом ребалансу буџета општине Гаџин Хан за 2023.годину на економској класификацији 485.

На економској класификацији 483, позиција 51, Одлуком о првом ребалансу буџета општине Гаџин Хан за 2023.годину планирана су средства у износу од 1.900.000,00 динара. Како су обавезе настале принудним извршењем веће од планираних средстава, из текуће буџетске резерве је неопходно издвојити недостајућа средства у износу од 159.513,83 динара (151.735,02+7.778,81).

Начелник општинске управе,

Александар Ранђеловић